b'\n_START_ARTICLE_\n\xc3\x98sterrikes nasjonaldag\n_START_PARAGRAPH_\n\xc3\x98sterrikes nasjonaldag (tysk: Der \xc3\xb6sterreichische Nationalfeiertag) er 26. oktober. Den er siden 1965 feiret til minne om forfatningsloven om \xc3\x98sterrikes n\xc3\xb8ytralitet, vedtatt 26. oktober 1955.\n_START_SECTION_\nHistorie\n_START_PARAGRAPH_\nEn sentral h\xc3\xb8ytidsdag i \xc3\x98sterrike-Ungarn var f\xc3\xb8dselsdagen til keiser Franz Joseph, f\xc3\xb8dt 18. august 1830.  _NEWLINE_I 1919 ble med samme lov opprettet to hvile- og festdager (Ruhe- und Festtagen). Det var 12. november som ble Staatsfeiertag (festdag for staten) - for det evige minnet om etableringen av Fristaten Deutsch\xc3\xb6sterreich. Arbeidets dag, 1. mai ble satt i samme kategori.  _NEWLINE_I den kristelige stenderstaten (1934-1938) var det imidlertid p\xc3\xa5 borgerlig side vanskelig \xc3\xa5 akseptere den r\xc3\xb8de 1. mai som statlig h\xc3\xb8ytidsdag. Likevel valgte man \xc3\xa5 nedlegge dagen i september, mens 1. mai ble feiret som dagen for kunngj\xc3\xb8ringen av forfatningen. Fra og med 1934 var 1. mai Staatsfeiertag, arbeidets dag, ungdommens dag og morsdag. _NEWLINE_Under nasjonalsosialismen i \xc3\x98sterrike, ble 1. mai \xc2\xabDet tyske folkets nasjonaldag\xc2\xbb (Nationaler Feiertag des Deutschen Volkes)._NEWLINE_Umiddelbart etter avslutningen av andre verdenskrig ble 13. april feiret som \xc2\xabfrigj\xc3\xb8ringsdag\xc2\xbb. Etterhvert som den allierte okkupasjon trakk ut, mistet denne dagen stadig mindre oppslutning i befolkningen. De siste russiske soldatene forlot \xc3\x98sterrike med toget klokken 16.48, den 19. september 1955._NEWLINE_\xc2\xabDet \xc3\xb8sterrikske flaggets dag\xc2\xbb (Tag der Flagge) ble innstiftet 25. september 1955. \xc3\x85ret etter ble dagen flyttet til 26. september. I 1965 ble dagen omd\xc3\xb8pt til dagens navn, og fra 1967 har den v\xc3\xa6rt fridag i landet.'